Imtella' Awwissu 6, 2021 Rapport: Daphne Cassar Ibrahim Abdalla Musah li għandu 36 sena u huwa mill-Ghana intbagħat sena ħabs u kien immultat mitejn ewro wara li nstab ħati li traffika u kellu fil-pussess tiegħu l-kannabis, u kkommetta reat inqas minn mitt metru bogħod minn post li huwa ffrekwentat miż-żgħażagħ. Huwa wieġeb li huwa ħati minkejja li kien mwissi mill-maġistrat Astrid Vella li l-piena għar-reat ġġorr sentenza ta' priġunerija. Id-difiża qalet li r-raġel għandu familja f'Malta u jiddispjaċih minn għemilu. Il-prosekuzzjoni qalet li r-reat kien aggravat għax kien qed jittraffika qrib ċinema u post iffrekwentat miż-żagħżagħ. Wara li qieset iċ-ċirkustanzi tal-każ, Musah ingħata sentenza ta' sena ħabs.